CELEX: 32010R1138
Language: lv
Date: 2010-12-07 00:00:00
Title: Komisijas Regula (ES) Nr. 1138/2010 ( 2010. gada 7. decembris ), ar ko 140. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban

8.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 322/4
            
         KOMISIJAS REGULA (ES) Nr. 1138/2010
   (2010. gada 7. decembris),
   ar ko 140. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu (1), un jo īpaši tās 7. panta 1. punkta a) apakšpunktu un 7.c panta 3. punktu,
   tā kā:
   
               (1)
            
            
               Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana. Ar Komisijas Regulu (EK) Nr. 246/2006 (2) I pielikumā iekļāva Sanabel Relief Agency Limited (Sanabel).
            
         
               (2)
            
            
               Vispārējā tiesa 2010. gada 29. septembrī anulēja Regulu (EK) Nr. 881/2002, ciktāl tā attiecās uz Sanabel
                   (3), argumentējot, ka nav bijušas ievērotas tiesības uz aizstāvību, pārsūdzības tiesības un tiesības uz īpašumu.
            
         
               (3)
            
            
               Pēc ANO Al-Qaida un Taliban Sankciju komitejas nosūtītā pamatojuma saņemšanas Komisija to 2009. gada augustā nosūtīja Sanabel. 2010. gada jūlijā Komisija nosūtīja Sanabel saistītu pamatojumu, kuru tā īsi pirms tam bija saņēmusi no Sankciju komitejas. Sanabel ir iesniegusi savas piezīmes par šiem pamatojumiem.
            
         
               (4)
            
            
               
                  Sanabel šobrīd ir iekļauta ANO Al-Qaida un Taliban Sankciju komitejas izveidotajā to personu, grupu un organizāciju sarakstā, uz kurām jāattiecina līdzekļu un saimniecisko resursu iesaldēšana.
            
         
               (5)
            
            
               Rūpīgi apsvērusi no Sanabel saņemtās piezīmes, un ņemot vērā līdzekļu un saimniecisko resursu iesaldēšanas preventīvo raksturu, Komisija saskaņā ar 7.c panta 3. punktu Regulā (EK) Nr. 881/2002 uzskata, ka Sanabel iekļaušana sarakstā ir pamatota sakarā ar tās saistību ar Taliban, Osamu Bin Ladenu un Al-Qaida tīklu.
            
         
               (6)
            
            
               Tāpēc lēmums par Sanabel iekļaušanu sarakstā jāaizstāj ar jaunu lēmumu, ar ko apstiprina Sanabel iekļaušanu Regulas (EK) Nr. 881/2002 I pielikumā.
            
         
               (7)
            
            
               Šis jaunais lēmums jāpiemēro no 2006. gada 11. februāra, ņemot vērā līdzekļu un saimniecisko resursu iesaldēšanas preventīvo raksturu un mērķus atbilstoši Regulai (EK) Nr. 881/2002 un nepieciešamību aizsargāt to uzņēmēju likumīgās intereses, kuri paļaujas uz 2006. gadā pieņemto lēmumu.
            
         
               (8)
            
            
               Šajā regulā paredzētie pasākumi ir saskaņā ar atzinumu, ko sniegusi Regulā (EK) Nr. 881/2002 minētā komiteja sarakstu pārskatīšanas jautājumos,
            
         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza, kā noteikts šīs regulas pielikumā.
   2. pants
   Šī regula stājas spēkā 2010. gada 9. decembrī.
   To piemēro no 2006. gada 11. februāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 7. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 139, 29.5.2002., 9. lpp.
   
      (2)  OV L 40, 11.2.2006., 13. lpp.
   
      (3)  Lieta T-136/06 (Spriedums apvienotajās lietās T-135/06 līdz T-138/06).
   
      PIELIKUMS
      Regulas (EK) Nr. 881/2002 I pielikumu groza šādi.
      Pozīcijā “Juridiskas personas, grupas un organizācijas” apstiprina šādu ierakstu:
      
         “Sanabel Relief Agency Limited (alias a) Sanabel Relief Agency, b) Sanabel L’il-Igatha, c) SRA, d) Sara, e) Al-Rahama Relief Foundation Limited). Adrese: a) 63 South Rd, Sparkbrook, Birmingham B 111 EX, United Kingdom, b) 1011 Stockport Rd, Levenshulme, Manchester M9 2TB, United Kingdom, c) P.O. Box 50, Manchester M19 25P, United Kingdom, d) 98 Gresham Road, Middlesbrough, United Kingdom, e) 54 Anson Road, London NW2 6AD, United Kingdom. Papildu informācija: a) labdarības organizācijas reģistrācijas numurs: 1083469, b) reģistrācijas numurs: 3713110. Regulas 2.a panta 4. punkta b) apakšpunktā noteiktā diena: 7.2.2006.”